บูรพา ชาบู ร้านชาบูสไตส์ญี่ปุ่นน้องใหม่ล่าสุดของหาดใหญ่เลยก็ว่าได้ค่ะ ร้านนี้เพิ่งเปิดได้ไม่ถึงเดือนแต่เป็นที่พูดถึงใช้ได้เลย ว่าแล้วไม่รอช้าขอจัดซะหน่อย ไปกันเลย!

พิกัดร้าน : ร้านนี้ตั้งอยู่เส้นถนนปุณกัณณ์ ใครนึกไม่ออกก็ให้รู้ไว้เลยว่าตรงข้ามหอประชุมนานาชาติเฉลิมพระเกียรติ ใกล้ๆ มอ.ว. นั่นเอง ร้านติดริมถนนใหญ่หาไม่ยากค่ะ

เวลาเปิดให้บริการ : 11:30-22:00 น. ค่ะ

บรรยากาศร้านเป็นตึก 3-4 ชั้น ชั้นล่างเปิดเป็นร้านชาบู ตกแต่งด้วยไม้ไผ่ให้บรรยากาศแบบร้านอาหารญี่ปุ่นๆ มีสวนแบบเซ็นเล็กๆ หน้าร้าน น่ารักดีค่ะ ด้านในแบ่งเป็น 2 ฝั่งติดแอร์นั่งสบายดี จับจองพื้นที่กันแล้วก็เริ่มสั่งได้

ร้านนี้เป็นแบบบุฟเฟ่ต์นะคะ มีน้ำซุปใสให้เลือกแค่แบบเดียว ส่วนน้ำจิ้มมี 2 แบบคือ พอนซึกับน้ำจิ้มสุกี้ สนนราคา 319 บาท net รวมเครื่องดื่ม ขนมหวานเรียกว่าเบ็ดเสร็จอิ่มแบบไม่จำกัดเวลา พร้อมแล้วลุย หิวแว้วววว...

เมนูของทางร้านก็คล้ายๆ กับร้านชาบูทั่วไปนะคะ  สามารถเขียนลงในใบออเดอร์ที่โต๊ะได้เลยแต่จะมีเมนูเด่นของร้านที่เรียกว่าไฮไลท์ 5-6 เมนูด้วยกัน จะมีดอกจันทร์แปะไว้ค่ะ แอบรีวิวบางตัวที่เด่นๆ ละกันน๊า

- หมูไม้ไผ่บูรพา : หมูปรุงรสทรางเครื่องเรียงมาในกระบอกไม้ไผ่ เราก็ปั้นๆลงหม้อ หมูเด้งๆ ดีค่ะ
- ลูกชิ้นลาวาปลาเห็ดหอม : อันนี้ด้านนอกเป็นเต้าหู้ปลา ด้านในเป็นเห็ดหอมผัดเค็มๆ หอมพริกไทย คือดีอะ อร่อย!
- เกี๊ยวกุ้ง : มันใหญ่มาก ชิ้นใหญ่เหลืองนวลหน้าตาเหมือนเกี๊ยวซ่า แต่เป็นแป้งเกี๊ยว กุ้งใหญ่เคี๊ยวหนึบ กุ้งเน้นๆดีนะ
- ข้าวหน้าหมูญี่ปุ่น : ในรูปเหมือนหมูสไลด์แต่ของจริงเป็นหมูติดมันทอดเค็มๆหวานๆ ราดมาบนข้าวร้อนๆ เพลินดีค่ะ แต่เสียดายน้ำมันเยิ้มแฉะข้าวไปนิดนึงนะ
- ข้าวหน้าสามชั้นคั่วโซยุVsไข่มะตูม : เฮ้ย!อันนี้คือดี หมูสามชั้นอร่อยดีเค็มๆ ไข่มะตูมเข้ากั๊นเข้ากัน อันนี้แนะนำให้ลองค่ะ อร่อยดีถ้วยไม่ใหญ่ ไม่หนักจนเกินไปด้วย
- หมูนุ่มตอกไข่ : อันนี้ชอบส่วนตัวค่ะ ร้านไม่แนะนำแต่เค้าอยากแนะนำนะ อร่อยๆ หนูนุ่มดีงาม

ส่วนเครื่องดื่มมีให้เลือก 2 แบบค่ะคือ ชาเขียวหวาน (อันนี้คือไม่มีนม) และชาเขียวนม สีเขียวอ่อนละมุนๆ ส่วนน้ำเปล่า น้ำอัดลมก็มีค่ะมาเป็นขวดเลยใช้สั่งเอา สั่งได้เรื่อยๆ รวมในบุฟเฟ่ต์แล้ว

ดูรวมๆ ด้านอาหารสดใหม่ดีค่ะ ชอบเมนูข้าวหน้าต่างๆ นะ ถ้วยไม่ใหญ่เกิน เหลือพื้นที่ให้หม่ำชาบูอิ่มกำลังดี คือเรียกว่าดีชอบเลยแหละ

ส่วนด้านบริการ อาหารรอไม่นานสั่งปุ๊บได้ปั๊บ ครบทุกออเดอร์ที่สั่งนะ พนักงานก็ยิ้มแย้มดี ขอนู่นขอนี่ก็ไม่เกี่ยงงอลนะเออ ร้านก็สะอาดสะอ้านมีที่จอดรถให้บริการด้วย

ช่วงนี้มีโปรด้วยนะ โปร! เดือนสิงหาคม คุณแม่ลด 50% ตลอดทั้งเดือน "ฟรี!คัพเค้กโฮมเมดบอกรักแม่"
ส่วนใครไปกันเป็นแก๊งค์เพื่อนก็เช็คอิน ฟรี!ชีส สะสมคะแนนครบทานฟรี! นะจ๊ะ เอาไปว่ารีบไปจัดกันนะค๊า ช้าอดหมดโปรไม่รู้ด้วย ????